Den katolske Landakotskirkja i Reykjavík, Kristikongekirken, ble innviet to dager før Meulenberg ble bispeviet der av kardinal van Rossum - den var da Islands største kirke
**Martin(o) Meulenberg** (islandsk: **Marteinn Meulenberg**; født 30. oktober 1872 i Hillensberg i Landskreis Heinsberg i Rhinprovinsen i kongedømmet Preussen i keiserdømmet Tyskland, død 3. august 1941 i Reykjavík) var en tysk katolsk biskop på Island. Han var den første katolske biskop der siden reformasjonen.

Liv og virke
------------

### Prest, apostolisk prefekt, apostolisk vikar

Rhinlenderen Martin Meulenberg ble medlemm av ordenssamfunnet monfortanerpatrene. 

Han kom til Island i 1903 og hadde da vært sogneprest i Danmark i to år. Da Island ble en suveren stat i 1918, var pastor Meulenberg den første utlendingen som søkte om statsborgerskap på Island. I forbindelse med suvereniteten etablerte Pavestolen en uavhengig misjonskirke for Island og Marteinn Meulenberg ble dens overhode. 

Pave Pius XI utnevnte ham den 12. juni 1923 til første prefekt av det apostoliske prefektur Island og ved dets elevasjon til apostolisk vikar til første apostoliske vikar der den 30. mai 1929.

### Biskop

Pave Pius XI utnevnte ham til titulærbiskop av Lunda den 30. mai 1929 og rett etter, den 29. juni, til titulærbiskop av Hólar. Han ble bispeviet i Landakotskirken i Reykjavík den 25. juli 1929 av kardinal Wilhelmus Marinus van Rossum, prefekt for Kongregasjonen for troens utbredelse. Medkonsekrerende var Josef Ludwig Brems, titulærbiskop av Roskilde og apostolisk vikar for Danmark, og Johann Evangelist Erich Müller, titulærbiskop av Lorea og apostolisk vikar for Sverige.

Han døde i en alder av 68 år i 1941 og ble bisatt i Landakotskirkja.

Litteratur
----------

* Gunnar Gudmunsson: *Martin Meulenberg: Ein isländischer Bischof aus Hillensberg.* I: *Heimatkalender des Kreises Heinsberg.* Jahrgang 1999, s. 125–132.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602)
* Kardinal Girolamo Bernerio, O.P. (1540-1611)
* Erkebiskop Galeazzo Sanvitale (1566-1622)
* Kardinal Ludovico Ludovisi (1595-1632)
* Kardinal Luigi Caetani (1595-1642)
* Kardinal Ulderico Carpegna (1595-1679)
* Kardinal Paluzzo Paluzzi Altieri degli Albertoni (16235-1698)
* Pave Benedikt XIII (1649-1730)
* Pave Benedikt XIV (1675-1758)
* Pave Klemens XIII (1693-1769)
* Kardinal Marcantonio Colonna (1724-1793)
* Kardinal Hyacinthe-Sigismond Gerdil, B. (1718-1802)
* Kardinal  Giulio Maria della Somaglia (1744-1830)
* Kardinal Carlo Odescalchi, S.J (1785-1841)
* Kardinal Costantino Patrizi Naro (1798-1876)
* Kardinal Lucido Maria Parocchi (1833-1903)
* Pave Pius X (1835-1914)
* Pave Benedikt XV (1854-1922)
* Kardinal Willem Marinus van Rossum, C.SS.R. (1854-1932)
* Biskop *Martin Meulenberg* (1872-1941) \*1929

Referanser
----------

1. ↑   Catholic-Hierarchy.org, katolsk hierarki ID meul, www.catholic-hierarchy.org, besøkt 7. juni 2020[Hentet fra Wikidata]
2. ↑  https://www.catholic-hierarchy.org meul.html, lest 29. september 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** VIAF **·** GND **·** LCCN **·** ISNI
 |